டீஸ் மார் கான் படத்தின் தோல்விக்கு பிறகு, ஃபரக் கான் மீதான எதிர்பார்ப்பு குறைந்துள்ளது. இதன் காரணமாக எழுந்த விமர்சனங்களை தாண்டி ஃபரக் கான் தனது இயக்கத்தில் சாதித்திருக்கிறார். ஓஹோ என புகழும் அளவிற்கு இல்லாவிட்டாலும், மொத்தத்தில் பார்க்கையில் அவரது இயக்கம் சிறப்பாகவே உள்ளது. ஒரு நொடி கூட கண்ணை இமைக்க விடாதபடி பொழுபோக்கு அம்சங்கள் நிறைந்ததாக திரைக்கதை அமைக்கப்பட்டுள்ளது. வசனங்களை பற்றி கூற வேண்டுமானால், மிகவும் பவர்புல்லாகவும், மனதில் பதியும் படியாகவும் உள்ளது. படத்தில் இடம்பெற்றுள்ள ஒவ்வொரு வசனங்களும் நேர்மறையாக சிந்திக்க வைப்பதாகவும், அதே சமயம் வயிறு குலுங்க சிரிகக வைப்பதாகவும் அமைந்துள்ளது. விஷால்-ஷேகரின் இசை படத்திற்கு பலம் சேர்த்துள்ளது. சில பாடல்கள் நம்மையும் படத்தின் களத்திற்குள் இழுத்துச் சென்று ஆட வைக்கிறது.